OpenLLM-France/wikimedia huggingface dataset:
# Enric Guitart i Matas

Enric Guitart i Matas (Barcelona 1909 - 29 de novembre 1999) fou un actor de teatre i de cinema català, fill dels també actors Enric Guitart i Soldevila i Emília Matas.

## Biografia

Fou un dels actors pioners del cinema a Catalunya, i participà en un film de Fructuós Gelabert. Fins al 1938 actuà en teatre en català en les companyies d'Enric Borràs, Giménez-Nicolau i Vila-Daví, i fou deixeble de Margarida Xirgu. El 1941 creà la seva pròpia companyia però el 1949 marxà al Teatro Español de Madrid. Destacà en el monòleg del brasiler P. Bloch Las manos de Eurídice (1954), que representà milers de cops arreu d'Espanya i a l'Amèrica Llatina, i que ell mateix traduí i adaptà al castellà (1969) i al català (1972), amb els noms respectius de "Federico Soldevilla" i "Frederic Soldevilla", com a pseudònims. El 1974 participà en la sèrie Ficciones de Sergi Schaaff i a Estudio 1, programa de TVE que retransmetia obres de teatre. El 1995 va rebre la Creu de Sant Jordi.

## Filmografia

* Guzmán el Bueno (1909) de Fructuós Gelabert
* Baixant de la font del Gat (1929) de Josep Amich i Bert i Gastó A. Màntua
* L'auca del senyor Esteve (1930), de Lucas Argilés
* El novio de mamá (1934), de Florián Rey
* Leyenda de feria (1945), de Juan de Orduña
* Senda ignorada (1946), de Jose Antonio Nieves Conde
* El marqués de Salamanca (1948), d'Edgar Neville
* Don Juan (1950), de José Luís Sáenz de Heredia
* Los atracadores (1961), de Francesc Rovira-Beleta.
* Operación Dalila (1967) de Luis de los Arcos

## Fons

El seu fons, que va de 1909 a 1999 es conserva al Museu de les Arts Escèniques de Barcelona. Consta de fotografies d'escena i retrats. També inclou retalls de premsa, obres teatrals i programes de mà de la trajectòria d'Enric. També documents heretats dels seus pares. Es troba organitzat en 16 caixes separant els documents per tipologies documentals. Dins de les caixes cada document o sèrie documental estan conservats en sobres. Els documents de gran format estan disposats en dues carpetes en una planera.

## Referències

* ↑ «Enric Guitart i Matas». Gran Enciclopèdia Catalana. Barcelona: Grup Enciclopèdia Catalana.
* ↑ Fons Enric Guitart - Museu de les Arts Escèniques, Institut del Teatre, Barcelona. [Consulta: 2018-10-09].
* ↑ «Fons Enric Guitart - Museu de les Arts Escèniques». [Consulta: 9 octubre 2018].
* ↑ Inventari Enric Guitart i Matas PDF

## Enllaços externs

* Enric Guitart a IMDB
# Nens de Rússia

Els nens de Rússia o nens de la guerra són uns 3.000 nens que foren evacuats com a refugiats a la Unió Soviètica per causa de la Guerra Civil espanyola, principalment el 1937 des del País Basc. Així com els evacuats a altres països (uns 34.000 nens en total) van tornar majoritàriament abans que acabés la guerra, els retorn dels evacuats a Rússia es va complicar per causa de la Segona Guerra Mundial i de les diferències ideològiques entre els règims dels dos estats, i no van tornar fins al 1956.

## Referències

* ↑ "El documental" presenta "Els nens de Rússia" Arxivat 2012-02-05 a Wayback Machine. a la web de TV3

## Enllaços externs

* Pel·lícula homònima Arxivat 2006-03-02 a Wayback Machine.
* Sinopsi Arxivat 2005-12-01 a Wayback Machine.
* http://oliba.uoc.edu/nens/ Arxivat 2009-12-11 a Wayback Machine.
* http://www.xtec.cat/~xripoll/gc/gc.htm
* http://casal.catala.free.fr/carta.html Arxivat 2007-03-14 a Wayback Machine.
# Muel (Saragossa)

Muel és un municipi d'Aragó situat a la província de Saragossa i enquadrat a la comarca del Camp de Carinyena. Compta amb sis nuclis: Muel, La Estación, Gran Torrubia, Virgen de la Fuente, Montesol i Parquemuel.

## Curiositat

És un dels múltiples municipis de l'estat espanyol que té encara el 2015 una «Calle General Franco» en espera de desfranquització.

## Referències

* ↑ «Calle General Franco 50450 Muel» (en castellà). Viamichelin.es, 2015. [Consulta: 16 maig 2015].
# Borismene

Borismene és un gènere monotípic de plantes de la família de les menispermàcies nativa de la selva amazònica. The Plant List en reconeix una sola espècie, Borismene japurensis.

## Referències

* ↑ «Genus: Borismene Barneby» (en anglès). Germplasm Resources Information Network (GRIN) [Online Database]. United States Department of Agriculture Agricultural Research Service, Beltsville, Maryland, 07-09-1994. Arxivat de l'original el 16 de febrer 2015. [Consulta: 19 d’agost 2015].
* 1 2 «Borismene japurensis (Mart.) Barneby» (en anglès). The Plant List.

## Enllaços externs

* Borismene japurensis Arxivat 2008-06-29 a Wayback Machine. (anglès)
* Flora Brasiliensis: Anomospermum japurense (portuguès)
# Lawndale (Carolina del Nord)

Lawndale és una població dels Estats Units a l'estat de Carolina del Nord. Segons el cens del 2000 tenia 642 habitants.

## Demografia

Segons el cens del 2000, Lawndale tenia 642 habitants, 270 habitatges i 180 famílies. La densitat de població era de 306 habitants per km².
Dels 270 habitatges en un 24,4% hi vivien nens de menys de 18 anys, en un 50,4% hi vivien parelles casades, en un 11,5% dones solteres, i en un 33% no eren unitats familiars. En el 30,4% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,92.
Per edats la població es repartia de la següent manera: un 21,8% tenia menys de 18 anys, un 8,1% entre 18 i 24, un 26,3% entre 25 i 44, un 18,4% de 45 a 60 i un 25,4% 65 anys o més.
L'edat mediana era de 41 anys. Per cada 100 dones de 18 o més anys hi havia 81,2 homes.
La renda mediana per habitatge era de 30.250 $ i la renda mediana per família de 36.023 $. Els homes tenien una renda mediana de 26.484 $ mentre que les dones 19.792 $. La renda per capita de la població era de 13.002 $. Entorn del 14,5% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawndale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lawndale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Santa Maria de Mossellons

Santa Maria de Mossellons fou l'església del poble desaparegut rossellonès de Mossellons, del terme comunal d'Elna, a la Catalunya Nord.
Està documentada l'any 1143 (Beata Maria de Moxsilione), com a pertinença del Capítol d'Elna. En l'actualitat no en queda cap vestigi. Era al costat del castell, també desaparegut, de la Mota de Mossellons.

## Bibliografia

* Ponsich, Pere. «Esglésies del Rosselló anteriors al 1300: Elna». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «Indret on era emplaçatg el lloc de Mossellons, en els ortofotomapes de l'IGN». Arxivat de l'original el 2015-12-24. [Consulta: 23 desembre 2015].
# Pou de la Vila (Montlluís)

El Pou de la vila és un pou de la vila i comuna de Montlluís, a la comarca del Conflent, de la Catalunya del Nord.
Està situat dins de la vila emmurallada (però fora de la ciutadella militar), que es considera contemporani de la construcció de la fortalesa per Vauban el 1785. Es troba protegit dins d'un edifici de granit cobert a quatre aigües amb teulada de pissarra i que ha conegut usos diversos des que fou reformat al segle xix.
El 2010 va ser protegit com a monument històric.
Dins de la ciutadella hi ha un altre pou, ben conservat, que es coneix com a Pou dels Forçats.

## Bibliografia

* Becat, Joan. «89 - Montlluís». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Montlluís». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* 1 2 3 Puits de la ville, situé dans la ville, a la base de dades Mérimée, del Ministeri de Cultura francès.
* ↑ El Pou de la Vila en els ortofotomapes de l'IGN
* ↑ «Puits des Forçats». Les Pyrénées Catalanes. [Consulta: 31 agost 2015].
# Eric Schmidt

Eric Emerson Schmidt (Washington, D.C., 27 d'abril de 1955) va ser el director executiu de l'empresa Google des del 2001 fins al 2011, quan va ser reemplaçat per un dels seus fundadors, Larry Page. Actualment n'és el president executiu. L'agost de 2015 fou elegit president d'Alphabet Inc després de la reorganització empresarial de Google. Viu a Atherton, Califòrnia, amb la seva esposa Wendy.

## Referències

* ↑ Equip directiu. Google.
# Niazepetrovsk

Niazepetrovsk - Нязепетровск (rus) és una ciutat de l'óblast de Txeliàbinsk, a Rússia.

## Geografia

Niazepetrovsk es troba a la vora del riu Niàzia, afluent de l'Ufà. És a 107 km al sud-oest de Iekaterinburg i a 151 km al nord-oest de Txeliàbinsk.

## Història

Fou fundada el 1747 en el marc de l'establiment de les forges de Niazepetrovski Zavod pel mercader Piotr Ossokin. La vila aconseguí l'estatus de possiólok (poble) l'1 de gener de 1932 i el de ciutat el 27 de juny de 1944.
# Ainārs Šlesers

Ainārs Šlesers (Riga, 22 de gener de 1970) és un polític i home de negocis letó. Fou el líder del partit LPP/LC i Diputat del 7è (amb el Nou Partit), 8è, 9è i 10è Saeima (Parlament de Letònia), així com Ministre d'Economia dins el gabinet de Vilis Krištopans (1998-1999), Viceprimer ministre al gabinet d'Einars Repse i Indulis Emsis (2002-2004), Ministre de Transport al gabinet d'Indulis Emsis, Aigars Kalvitis i Ivars Godmanis (2004-2009) i vicealcalde de Riga en el període 2009-2010.

## Vegeu també

* Segon Gabinet Kalvītis
* Gabinet Krištopans
* Gabinet Repše
* Segon Gabinet Godmanis
* Primer Gabinet Kalvītis

## Referències

* ↑ Latvijas Republikas valdības sastāvs 1998.gada 26.novembris – 1999.gada 16.jūlijs Arxivat 2014-02-24 a Wayback Machine. (letó)
* ↑ Latvijas Republikas valdības sastāvs 2004.gada 9.marts– 2004.gada 2.decembris Arxivat 2012-01-03 a Wayback Machine.(letó)
* ↑ Latvijas Republikas valdības sastāvs 2004.gada 2.decembris - 2006.gada 7.novembris Arxivat 2012-02-03 a Wayback Machine.(letó)

## Enllaços externs

* Membres del Saeima des de 1993
# Bouzemmour

Bouzemmour (àrab بوزمور) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 5.874 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# China Motor Corporation

China Motor Corporation (中華汽車工業, Zhōnghuá Qìchē Gōngyè) o CMC per les sues sigles llatines, és un fabricant d'automòbils amb base a Taipei, a Taiwan, República de la Xina. És el segon productor d'automòbils de Taiwan després de Kuozui Motors.

## Història

L'empresa fou fundada el 13 de juny de 1969 i a l'any següent signaria un contracte de col·laboració tecnològica amb Mitsubishi Motors. El 12 de desembre de 1973 fou inaugurada la primera factoria de l'empresa, a Yangmei. Inicialment, el nombre mensual d'automòbils produïts era de 300 unitats, però gràcies al ràpid creixement i al desenvolupament de una moderna instal·lació de pintura, la fàbrica produí el seu 100.000é vehicle l'any 1983.
Els primers anys, CMC només produïa automòbils comercials, però la companyia anà augmentant la producció fins a arribar a les 100.000 unitats anuals. Actualment l'empresa disposa de tres factories: dues a Yangmei i una a Xintxu.
La companyia va eixir a la Borsa de Taiwan el març de 1991 i ha sigut repetidament reconeguda pel seu ràpid i bon creixement. L'any 1993 va ser reconeguda amb el Premi Nacional a la Qualitat i quedà primera en la llista de l'Index de Satisfacció de Vendes de J.D. Power Asia-Pacífic l'any 2000. La CMC també ha sigut nombroses vegades premiada per les exemplars condicions de treball en les seues factories. Des de l'any 2019, el Grup Yulon és l'accionista majoritari amb més del 40% de les participacions i la CMC es considerada part del Grup Yulon.
Des del 1995, CMC ha invertit considerablement a la República Popular de la Xina (RPX) en la marca Soueast i ha pres benefici del creixement econòmic de la Xina. L'any 2005 CMC obtingué el permís del govern de la RPX i signà un acord amb Daimler Chrysler per a la fabricació de monovolums a la Xina Popular. L'any 2005 Mitsubishi era propietària del 13,97% de les accions de l'empresa. Des de juny de 2007, CMC també participa en la joint venture Fujian Benz.

## Models

| CMC Delica | CMC Minicab | CMC Towny | CMC Varica | CMC Canter |
| 1973-Present | 1978-1985 | 1985-1992 | 1985-2000 | ??? |
| 中華得利卡 | 中華百利 | 中華多利 | 中華百利 | 中華堅達 |
| Mitsubishi Lancer | Mitsubishi Galant | Mitsubishi Freeca | CMC Veryca | Mitsubishi Savrin |
| 1991-Present | 1997-2004 | 1998-2008 | 2000-Present | 2001-2014 |
| | | | 中華菱利 | |
| Mitsubishi Grunder | Chrysler Minivan | CMC Zinger | Mitsubishi Outlander | Mitsubishi Colt Plus |
| 2004-2012 | 2005-2007 | 2005-Present | 2007-Present | 2007-Present |
| | | 中華雙贏 | | |
| CMC Fuso | CMC Leadca | CMC P350 Hybrid | | |
| 1984-1992 | 2013-2018 | 2022-Present | | |
| | 中華新達 | 中華堅兵 | | |

## Referències

* ↑ https://www.cmc-motor.com/company.php
* 1 2 3 "About CMC" China Motor Co. website Arxivat 9 January 2007 a Wayback Machine.
* ↑ «MMC and CMC of Taiwan sign MOU on future joint business in Mainland China». Press Release. Tòquio: Mitsubishi Motors Corporation, 28-12-2004. Arxivat de l'original el 2006-05-28.

## Enllaços externs

* China Motor Corporation - Lloc web oficial
# Consell Mundial de Boxa

El Consell Mundial de Boxa, en anglès World Boxing Council, més conegut pel seu acrònim WBC, és una organització mundial de boxa. És una de les quatre grans organitzacions reconegudes pel Saló Internacional de la Fama de la Boxa, que sanciona els campions mundials de Boxa, juntament amb la WBA, la IBF i la WBO.
El Consell Mundial de Boxa va ser inicialment creat per 11 països: Estats Units, Argentina, Anglaterra, França, Mèxic, Filipines, Panamà, Xile, Perú, Veneçuela, i Brasil, més Puerto Rico, que era representat a Ciutat de Mèxic el 14 de febrer de 1963, convidat pel llavors president de Mèxic, Adolfo López Mateos, per crear una organització que aconseguís unificar totes les comissions del món per a controlar l'expansió del Boxa.
Els grups que històricament reconeixien la majoria dels boxejadors en el seu moment eren: la New York State Athletic Commission, la National Boxing Association, la Unió Europea de Boxa i la British Boxing Board of Control. Però aquests grups, al contrari del que es creia, no podien abastar tot el territori "internacional".

## Campions actuals

| Pes | Campió |
| Palla | Panya Pradabsri |
| Minimosca | Kenshiro Teraji |
| Mosca | Julio César Martínez |
| Super Mosca | Jesse Rodríguez |
| Gall | Nonito Donaire |
| Super Gall | Stephen Fulton |
| Ploma | Mark Magsayo |
| Super ploma | Óscar Valdez |
| Lleuger | Devin Haney |
| Super lleuger | Josh Taylor |
| Welter | Errol Spence Jr. |
| Super welter | Jermell Charlo |
| Mig | Jermall Charlo |
| Super mig | Saúl Álvarez |
| Semipesant | Artur Beterbiev |
| Creuer | Ilunga Makabu |
| Bridger | Óscar Rivas |
| Pesant | Tyson Fury |
(Actualitzat el 28 d'abril de 2022)

## Vegeu també

* Campions del Consell Mundial de Boxa
* Campions de l'Associació Mundial de Boxa
* Campions de l'Organització Mundial de Boxa
* Campions de la Federació Internacional de Boxa
# Pou de la neu de Vallbona

El Pou de la neu de Vallbona és una obra romànica de Vallbona de les Monges (Urgell) inclosa a l'Inventari del Patrimoni Arquitectònic de Catalunya.

## Descripció

Estança d'una sola nau, de volta de canó apuntada, situada sota la plaça del monestir de Santa Maria.
Conté una estela funerària, de datació dubtosa, ja que hi ha qui la data a l'època visigòtica o a la romànica. Representa un rostre d'home amb barba.

## Història

Inicialment hi guardaven a l'hivern la neu emmagatzemada per l'estiu. Més tard fou carnisseria (1783) i taverna. Ara és una botiga de records.

## Referències

* 1 2 3 «Pou de la neu de Vallbona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Ernesto Chaparro

Ernesto Chaparro Esquivel (1 d'abril de 1901 - 10 de juliol de 1957) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Ernesto Chaparro Fitxa i estadístiques a la FIFA
# Nibal Thawabteh

Nibal Thawabteh és una activista pels drets humans palestina, que treballa en la Universitat de Birzeit.

## Biografia

Thawabteh va ser la primera dona a ser elegida al consell de la vila de Beit Fajjar, on hi va ser set anys. Va desenvolupar el seu propi manual de formació i va ajudar voluntàriament altres dones a aconseguir-hi un seient. L'any 2005, va fundar el diari mensual Al Hal (que significa La Situació), que tractava diversos temes polèmics com ara l'incest, la poligàmia, els assassinats per honor, els matrimonis il·legals, les relacions lesbianes o les dures condicions dels pobres. L'any 2008, era la cap de redacció del diari, en què també escrivia. En el primer exemplar de la publicació la portada duia una imatge d'Amina Abbas, la dona de Mahmud Abbas, que provocà una gran controvèrsia: segons Nibal, era el primer cop que apareixia una foto d'Amina en públic. Nibal també ha centrat l'atenció en afers socials amb guions que ha escrit per a la televisió sobre temes com la difícil situació de les dones analfabetes i ha produït documentals sobre temes com el suïcidi de les dones palestines. També va ser formada en periodisme d'investigació i en redacció creativa.
Nibal va rebre l'any 2008 el Premi Internacional Dona Coratge. L'any 2015 va ser directora del Centre de Desenvolupament dels Mitjans de Comunicació de la Universitat de Birzeit, que s'ocupava de la política dels mitjans nacionals de Palestina.

## Referències

* 1 2 3 International Women of Courage Award Ceremony: 2008
* 1 2 3 4 5 Trailblazer Opens Doors for Palestinian Women | IIP Digital
* 1 2 Risky use of democratic rights | JPost | Israel News
* ↑ Mahmoud Abbas's wife undergoes surgery in Israel |, The Times of Israel
* ↑ «AWIU » 2008 WOC – Nibal Thawabeth». Arxivat de l'original el 2013-11-03. [Consulta: 2 juliol 2018].
* ↑ Nibal Thawabteh - Landmark report on Media Development in Palestine, UNESCO, Retrieved 13 July 2016
# Air

«Air» té aquests significats:
* Air (banda), grup francès de música electrònica
* Air (pel·lícula), pel·lícula americana del 2023
* Air (videojoc), videojoc japonès del 2000
* Aïr, massís del Níger
# Les Comelles (Mur)

Les Comelles és un indret i partida del terme municipal de Castell de Mur, dins de l'antic terme de Mur, al Pallars Jussà, en territori del poble de Collmorter.
Està situat al nord-oest de Collmorter i al nord-est del castell de Mur i de la col·legiata de Santa Maria de Mur, al nord de Cal Franxo. És al nord de la Colomina i al nord-oest del Tornall.

## Enllaços externs

* Institut Cartogràfic de Catalunya
# Sant Martí de Terrassola

Sant Martí de Terrassola o Sant Martí del Puig és una església del municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya.

## Situació

Es troba al sector central-nord del terme municipal, damunt d'un esperó muntanyós en la intersecció del barranc de Fabregada amb el Rialb, que rodeja el turó formant un meandre. L'envolta un bosquet de pins que amaga la seva presència.
Està a tocar de la carretera del Forat de Bulí, al km. 7,4, on hi ha un espai per aparcament.

## Descripció

És un edifici de planta rectangular amb volta de canó i coberta posterior esfondrada. Presenta absis amb arc triomfal i quatre mòdols amb tres arcs torals i doble capelleta amb arcs formers als laterals; dues finestres romàniques de doble esqueixada al mur de migjorn i una finestra tapiada a l'absis, tallant una de les set lesenes i vuit arcuacions. A migjorn hi ha una porta apuntada i a ponent hi ha una porta dovellada del segle xv amb arc de mig punt. A sobre, campanar de cadireta. La segona volta de canó està esfondrada, igual que les encavallades de fusta.

## Història

L'edifici depèn de Sant Andreu del Puig de Rialb. De les cases del voltant no en resta res. El nucli de Sant Martí de Rialb formava part de la primera baronia de Rialb.
* Sant Martí de Terrassola
* Portal
* Des del camí de Fabregada
* Interior

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Sant Martí de Terrassola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].

## Enllaços externs

* Carretera del Forat de Bulí, km. 7,4
# Portada/article febrer 5
## Cràter de Chicxulub

El cràter de Chicxulub (pronunciat tʃikʃuˈlub) és un antic cràter d'impacte enterrat sota la península del Yucatán, a Mèxic. El seu centre es troba a prop de la població de Chicxulub, a la qual deu el nom el cràter – la traducció aproximada del nom maia és "la cua del diable". El cràter mesura més de 180 quilòmetres de diàmetre, formant una de les estructures d'impacte més gran del món; el bòlid que formà el cràter mesurava almenys deu quilòmetres de diàmetre.
El cràter fou descobert per Glen Penfield, un geofísic que havia estat treballant al Yucatán a la recerca de petroli a finals de la dècada del 1970.
# Americus (Kansas)

Americus és una població dels Estats Units a l'estat de Kansas. Segons el cens del 2000 tenia 938 habitants.

## Demografia

Segons el cens del 2000, Americus tenia 938 habitants, 355 habitatges, i 259 famílies. La densitat de població era de 335,3 habitants per km².
Dels 355 habitatges en un 39,2% hi vivien nens de menys de 18 anys, en un 58,9% hi vivien parelles casades, en un 10,4% dones solteres, i en un 27% no eren unitats familiars. En el 23,1% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,9% tenia menys de 18 anys, un 8,6% entre 18 i 24, un 28,8% entre 25 i 44, un 22,8% de 45 a 60 i un 9,9% 65 anys o més.
L'edat mediana era de 35 anys. Per cada 100 dones de 18 o més anys hi havia 94,7 homes.
La renda mediana per habitatge era de 35.859 $ i la renda mediana per família de 43.850 $. Els homes tenien una renda mediana de 29.545 $ mentre que les dones 21.705 $. La renda per capita de la població era de 14.532 $. Entorn del 9,9% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Americus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Americus». American Fact Finder. Oficina del Cens dels Estats Units, 12-01-2010.
# Multiplet

En física, un multiplet pot significar:
L'exemple més conegut són els multiplets d'espín, els quals són una representació d'un subgrup SU(2) de l'àlgebra de Lorentz. Per exemple, un singlet d'espín és la representació trivial, un doblet d'espín és la representació fonamental i un estat triplet és una representació de vector.
En altres casos, el terme multiplet normalment es refereix a la representació fonamental d'una àlgebra de gauge. Per exemple, en QCD, els quarks són en un multiplet de SU(3).

## Vegeu també

* Multiplicitat d'espín